ΑΠΟΦΑΣΗ ΤΟΥ ΣΥΜΒΟΥΛΙΟΥ της 12ης Δεκεμβρίου 1991 σχετικά με τη σύναψη της τροποποίησης του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος, όπως εγκρίθηκε στο Λονδίνο, τον Ιούνιο του 1990, από τα συμβαλλόμενα μέρη του πρωτοκόλλου (91/690/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130 P,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι έχει αποδειχθεί ότι η συνέχιση εκπομπών, στα σημερινά επίπεδα, ουσιών που καταστρέφουν το όζον, προκαλεί σημαντικές βλάβες στη στιβάδα του όζοντος G ότι υπάρχει κοινή διεθνής συμφωνία για την ανάγκη σημαντικής μείωσης τόσο της παραγωγής όσο και της κατανάλωσης των ουσιών αυτών G ότι οι αποφάσεις 80/372/ΕΟΚ (4) και 82/795/ΕΟΚ (5) προβλέπουν τη διενέργεια ελέγχων, οι οποίοι έχουν περιορισμένα αποτελέσματα και οι οποίοι καλύπτουν μόνο δύο από τις εν λόγω ουσίες (CFC 11 και CFC 12) G ότι η Κοινότητα και όλα τα κράτη μέλη έχουν υπογράψει τη σύμβαση της Βιέννης για την προστασία της στιβάδας του όζοντος, η οποία εφεξής αναφέρεται ως «σύμβαση της Βιέννης» G ότι ένα πρόσθετο πρωτόκολλο της σύμβασης της Βιένης, το πρωτόκολλο του Μόντρεαλ για τις ουσίες που καταστρέφουν τη στιβάδα του όζοντος, το οποίο εφεξής αναφέρεται ως «πρωτόκολλο του Μόντρεαλ», έτυχε διαπραγμάτευσης και εγκρίθηκε στις 16 Σεπτεμβρίου 1987 G ότι το πρωτόκολλο αυτό έχει υπογραφεί από την Κοινότητα και όλα τα κράτη μέλη G ότι η Κοινότητα, ενόψει των ευθυνών της στον τομέα του περιβάλλοντας και του εμπορίου, ενέκρινε τη σύμβαση της Βιέννης και το πρωτόκολλο του Μόντρεαλ με την απόφαση 88/540/ΕΟΚ (6) G ότι τα πλέον πρόσφατα επιστημονικά δεδομένα δείχνουν ότι, για την αποτελεσματική προστασία της στιβάδας του όζοντος, απαιτείται αυστηρότερος έλεγχος των χλωροφθορανθράκων και των halons από εκείνον που προβλέπει το πρωτόκολλο του Μόντρεαλ G ότι, εξάλλου, τα ίδια δεδομένα δείχνουν ότι πρέπει να προβλεφθούν νέοι έλεγχοι για όλους τους άλλους πλήρως αλογονομένους χλωροφθοράθρακες, τον τετραχλωράνθρακα και το 1,1,1-τριχλωροαιθάνιο (μεθυλοχλωροφόρμιο) G ότι, τον Ιούνιο του 1990, εγκρίθηκαν στο Λονδίνο τροποποίηση και προσαρμογή του πρωτοκόλλου του Μόντρεαλ για την καθιέρωση των ελέγχων αυτών και ότι απαιτείται έγκριση μόνο για την τροποποίηση G ότι η προστασία, η προώθηση και η βελτίωση του περιβάλλοντος απαιτούν την εφαρμογή της τροποποίησης του πρωτοκόλλου του Μόντρεαλ, που βασίζεται στην ανάγκη να αποφευχθεί περαιτέρω επιδείνωση της στιβάδας του όζοντος και στα επιστημονικά και τεχνικά δεδομένα που ήταν διαθέσιμα την ημερομηνία της έγκρισής της G ότι, για το σκοπό αυτό, πρέπει η Κοινότητα να εγκρίνει την εν λόγω τροποποίηση G ότι είναι, ιδίως, αναγκαίο για την Κοινότητα να εγκρίνει την τροποποίηση του πρωτοκόλλου του Μόντρεαλ, διότι ορισμένες από τις διατάξεις της μπορούν να εφαρμοστούν μόνον εάν η Κοινότητα και όλα τα κράτη μέλη τις εγκρίνουν G ότι είναι ανάγκη να εγκρίνουν όλα τα κράτη μέλη την τροποποίηση αυτή, προκειμένου να μπορέσουν να εκπληρωθούν δεόντως όλες οι υποχρεώσεις που προκύπτουν από αυτή G ότι όλα τα κράτη μέλη πρέπει να ολοκληρώσουν όσο το δυνατόν ταχύτερα τις διαδικασίες τους για την επικύρωση της εν λόγω τροποποίησης, ώστε να δώσουν τη δυνατότητα στην Κοινότητα και τα κράτη μέλη, να καταθέσουν, ει δυνατόν ταυτόχρονα, τα έγγραφα έγκρισης, αποδοχής ή επικύρωσης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η τροποποίηση του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος εγκρίνεται εξ ονόματος της Κοινότητας.

Το κείμενο της τροποποίησης επισυνάπτεται στην παρούσα απόφαση.

Τα πρωτότυπα κείμενα στην αγγλική, αραβική, γαλλική, ισπανική, κινεζική, και ρωσική γλώσσα είναι επίσης αυθεντικά.

Άρθρο 2

Ο Πρόεδρος του Συμβουλίου καταθέτει την πράξη έγκρισης της τροποποίηςης του πρωτοκόλλου του Μόντρεαλ εξ ονόματος της Κοινότητας στο Γενικό Γραμματέα των Ηνωμένων Εθνών σύμφωνα με το άρθρο 13 της σύμβασης της Βιέννης, σε συνδυασμό με το άρθρο 2 της τροποποίησης του πρωτοκόλλου το Μόντρεαλ.

Άρθρο 3

Τα κράτη μέλη λαμβάνουν τα αναγκαία μέτρα ώστε να καταστεί δυνατή η κατάθεση, ει δυνατόν ταυτοχρόνως, των εγγράφων επικύρωσης, αποδοχής ή έγκρισης της τροποποίησης του πρωτοκόλλου του Μόντρεαλ από την Κοινότητα και τα κράτη μέλη πριν από τις 31 Δεκεμβρίου 1991.

Τα κράτη μέλη ενημερώνουν την Επιτροπή, ει δυνατόν πριν από τις 15 Δεκεμβρίου 1991, σχετικά με την απόφασή τους για την επικύρωση ή σχετικά με την προβλεπόμενη ημερομηνία ολοκλήρωσης των διαδικασιών επικύρωσης. Η Επιτροπή, σε συνεργασία με τα κράτη μέλη, καθορίζει, για την Κοινότητα και τα κράτη μέλη που είναι έτοιμα προς τούτο, ημερομηνία για την ταυτόχρονη κατάθεση των εγγράφων G η ημερομηνία αυτή πρέπει να είναι προγενέστερη της 31ης Δεκεμβρίου 1991

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 12 Δεκεμβρίου 1991 Για το ΣυμβούλιοΟ ΠρόεδροςJ. G. M. ALDERS

(1)ΕΕ αριθ. C 11 της 17. 1. 1991, σ. 19.

(2)ΕΕ αριθ. C 280 της 28. 10. 1991, σ. 29.

(3)ΕΕ αριθ. C 120 της 6. 5. 1991, σ. 14.

(4)ΕΕ αριθ. L 90 της 3. 4. 1980, σ. 45.

(5)ΕΕ αριθ. L 329 της 25. 11. 1982, σ. 29.

(6)ΕΕ αριθ. L 297 της 31. 10. 1988, σ. 8.